Na osnovu člana 35 Zakona o nacionalnom javnom emiteru – Javnom medijskom servisu Crne Gore („Službeni list CG“, br. 060/24 od 24.06.2024.) i člana 25 Statuta Javnog medijskog servisa (RTCG) broj 01-6931 od 09.10.2024. godine, Javni medijski servis Crne Gore daje na javnu raspravu Nacrt programskih i produkcionih planova Radija, Televizije i Internet publikacija za 2026. godinu i upućuje:

# JAVNI POZIV

građanima i stručnoj javnosti, državnim organima, nevladinim organizacijama, kulturnim i obrazovnim ustanovama, udruženjima novinara, pravnim licima, preduzetnicima i drugim zainteresovanim subjektima, da se uključe u javnu raspravu i daju doprinos unapređenju kvaliteta Nacrta programskih i produkcionih planova Radija, Televizije i Internet publikacija za 2026. godinu.

Javne usluge, kao programske obaveze Javnog medijskog servisa, treba da ispunjavaju demokratske, društvene i kulturne potrebe crnogorskog društva i garantuju pluralizam, uključujući kulturnu i jezičku raznolikost.

# PROGRAM JAVNE RASPRAVE

Javna rasprava se sprovodi dostavljanjem prijedloga, primjedbi i sugestija u pisanoj i elektronskoj formi.

Prijedlozi, primjedbe i sugestije dostavljaju se Javnom medijskom servisu u pisanoj formi na adresu: Bulevar revolucije 19, 81000 Podgorica ili u elektronskoj formi na e-mail adresu: **javnarasprava@rtcg.me**

Javna rasprava trajaće 30 dana od dana objavljivanja javnog poziva na internet stranici www.rtcg.me

Rok za dostavljanje prijedloga, primjedbi i sugestija je 30 dana od dana objavljivanja ovog poziva na internet stranici www.rtcg.me

Nacrt programskih i produkcionih planova Radija, Televizije i Internet publikacija za 2026. godinu možete preuzeti ovdje.

Komisija će u roku od 4 dana od dana isteka javne rasprave pripremiti izvještaj o sprovedenoj javnoj raspravi, koji će biti javno dostupan na internet stranici www.rtcg.me

Ime i prezime i kontakt podatke službenika u RTCG zaduženog za davanje informacija o postupku javne rasprave:

**Vanja Raičković**vanja.raickovic@rtcg.me